Εδμόνδος Μόρτιμερ, 3ος κόμης του Μαρς

Ο Εδμόνδος Μόρτιμερ, 3ος κόμης του Μαρς (Edmund Mortimer, 3rd Earl of March, 1 Φεβρουαρίου 1352 - 27 Δεκεμβρίου 1381), 3ος Κόμης του Μαρς ήταν γιος του Ρότζερ Μόρτιμερ, 2ου κόμη του Μαρς και της Φιλίππης Μοντάγκου, της κόρης του Γουίλιαμ Μοντάγκου, 1ου κόμη του Σόλσμπερι και της Αικατερίνης Γκράντισον. Την περίοδο που ήταν ανήλικος ο Εδουάρδος Γ΄ της Αγγλίας τον έθεσε υπό την κηδεμονία του Γουίλιαμ του Γουίκεχαμ και του Ριχάρδου ΦιτζΆλαν, 10ου κόμη του Αρουντέλ. Η θέση του νεαρού κόμη που είχε μεγάλες εκτάσεις στα σύνορα με την Ουαλία ενισχύθηκε σημαντικά όταν παντρεύτηκε σε ηλικία 17 ετών την 14χρονη Φιλίππη, 5η κόμισσα του Άλστερ (24 Αυγούστου 1369), τη μοναδική κόρη και διάδοχο του Λάιονελ της Αμβέρσας δεύτερου γιου του Εδουάρδου Γ΄ της Αγγλίας. Η σύζυγος του Λάιονελ της Αμβέρσας Ελισάβετ Μπεργκ, 4η κόμισσα του Άλστερ ήταν κόρη του Γουίλιαμ Μπεργκ, 3ου κόμη του Άλστερ και της Ματθίλδης του Λάνκαστερ, κόμισσας του Άλστερ. Ο Λάιονελ δημιούργησε την κομητεία του Άλστερ πριν τον γάμο του, τον τίτλο κληρονόμησε μετά τον θάνατο του ο γαμπρός του Εδμόνδος Μόρτιμερ.

Πρώτα χρόνια

Η κομητεία του Μαρς ήταν από τις ισχυρότερες Άγγλο - Νορμανδικές ηγεμονίες στην Ιρλανδία και ο Εδμόνδος ήταν χάρη στη Φιλίππη ο επόμενος σε σειρά διαδοχής για τον θρόνο της Αγγλίας μετά τον Εδουάρδο, τον μαύρο πρίγκιπα και τον γιο του Ριχάρδο Β΄ της Αγγλίας. Ο Ιωάννης της Γάνδης τρίτος γιος του Εδουάρδου Γ΄ έγινε πρώτος δούκας του Λάνκαστερ και για χάρη του ο Οίκος του Λάνκαστερ διεκδίκησε και ανέβηκε στον θρόνο της Αγγλίας. Ο γάμος του Εδμόνδου με τη Φιλίππη είχε σημαντικές επιπτώσεις μακροπρόθεσμα στην Αγγλική ιστορία ιδιαίτερα όταν ξέσπασε ο Πόλεμος των Ρόδων ανάμεσα στον Οίκο της Υόρκης και τον Οίκο του Λάνκαστερ. Ο Ερρίκος Δ΄ της Αγγλίας διεκδίκησε τον θρόνο περισσότερο χάρη στα δικαιώματα της προ-προγιαγιάς του Φιλίππης του Άλστερ παρά χάρη του Εδμόνδου του Λάνγκλεϊ 1ου δούκα της Υόρκης που ήταν προπάππους του από πατέρα και τέταρτος γιος του Εδουάρδου Γ΄. Ο γιος του Εδμόνδου Μόρτιμερ Ρότζερ Μόρτιμερ θα γίνει επίσημα ο διάδοχος του Αγγλικού θρόνου την εποχή του Ριχάρδου Β΄.

Πολιτική άνοδος

Ο Μόρτιμερ κόμης του Μαρς και του Άλστερ έγινε στη συνέχεια αρχιστράτηγος της Αγγλίας (1369) και διορίστηκε αντιπρόσωπος της Αγγλίας σε πολλές διπλωματικές αποστολές τα επόμενα χρόνια. Έγινε μέλος σε πολλές κοινότητες ευγενών με στόχο τη διαπραγμάτευση με τις Κοινότητες (1373), την πρώτη φορά ιδρύθηκε τοπικό κοινοβούλιο με σκοπό να στείλει ενισχύσεις στον Ιωάννη της Γάνδης όταν πολεμούσε στη Γαλλία.

Συμμετείχε έντονα στην αντιπολίτευση απέναντι στον Εδουάρδο Γ΄ τα τελευταία χρόνια της βασιλείας του που έγινε πιο έντονη πριν τον θάνατο του βασιλιά, συμμετείχε στο Καλό Κοινοβούλιο που υποστήριξε τον πρίγκιπα της Ουαλίας και συγκρούστηκε με το κόμμα της αυλής και τον Ιωάννη της Γάνδης. Ο ομιλητής στον Οίκο των Κοινοτήτων ήταν ο Πίτερ ντε λα Μαρ του Χέρεφορντ (1294 - 1387) που αντιστάθηκε σκληρά στον Ιωάννη της Γάνδης, ζήτησαν να φύγουν από την αυλή ανίκανοι δικαστικοί αξιωματούχοι και η ερωμένη του ηλικιωμένου βασιλιά Αλίκη Πέρρερς. Ο Μόρτιμερ διορίστηκε μετά τον θάνατο του Εδουάρδου του μαύρου πρίγκιπα στο συμβούλιο που είχε στόχο να συμβουλεύσει τον ηλικιωμένο βασιλιά στις κρατικές υποθέσεις. Όταν έληξε το Καλό Κοινοβούλιο ο Ιωάννης της Γάνδης συγκρούστηκε με τον Μαρς, φυλάκισε τον διαχειριστή του και διέταξε τον ίδιο να ελέγξει το Καλαί και τα υπόλοιπα κάστρα που ήταν στην επίβλεψη του αλλά ο Μαρς διάλεξε την παραίτηση.Tout

Αποστολή στην Ιρλανδία

Με την άνοδο του Ριχάρδου Β΄ (1377) ο κόμης έγινε μέλος της αντιβασιλείας αλλά απέφυγε να αποκτήσει κυβερνητικό αξίωμα αν και ήταν σύζυγος κληρονόμου. Ο ισχυρότερος και πλουσιότερος άνθρωπος του βασιλείου ήταν ο θείος του Ριχάρδου Ιωάννης της Γάνδης, ο Εδμόνδος Μόρτιμερ δέχτηκε από ζήλεια απέναντι του τη θέση του Υπολοχαγού της Ιρλανδίας (1379). Ο Μαρς πήρε την εξουσία στο ανατολικό Άλστερ αλλά απέτυχε να υποτάξει δυτικότερα τους Ο'Νέιλ, προχώρησε στο Μάνστερ με σκοπό να υποτάξει τους νότιους οπλαρχηγούς αλλά δολοφονήθηκε στο Κορκ (27 Δεκεμβρίου 1381). Τάφηκε στο αβαείο του Γουίγκμορ που είχε χρηματοδοτήσει ο ίδιος, την επόμενη χρονιά τάφηκε μαζί του και η σύζυγος του Φιλίππη.

Οικογένεια

Με την σύζυγο του Φιλίππη απέκτησε :

Ελισάβετ Μόρτιμερ (12 Φεβρουαρίου 1371 - 20 Απριλίου 1417), παντρεύτηκε σε πρώτο γάμο τον Χότσπερ από την Οικογένεια Πέρσι με τον οποίο απέκτησε τον Χένρι Πέρσι, 2ο Κόμη του Νορθάμπερλαντ και τη Λαίδη Ελισάβετ Πέρσι. Παντρεύτηκε σε δεύτερο γάμο τον Τόμας Κάμους, βαρόνο του Κάμους με τον οποίο απέκτησε τον Ρότζερ του Κάμους, η Ελισάβετ Μόρτιμερ είναι πρόγονος της Τζέιν Σίμουρ συζύγου του Ερρίκου Η΄ της Αγγλίας.Douglas Richardson, Plantagenet Ancestry, pg 577–578.
Ρότζερ Μόρτιμερ, 4ος κόμης του Μαρς (11 Απριλίου 1374 - 20 Ιουλίου 1398), παντρεύτηκε την Αλιένορ Χόλλαντ με την οποία απέκτησε τρια παιδιά : την Άννα Μόρτιμερ, τον Εδμόνδο Μόρτιμερ, 5ο κόμη του Μαρς και τον Ρότζερ. Ο Οίκος της Υόρκης διεκδίκησε τα δικαιώματα του στον θρόνο της Αγγλίας χάρη στην κόρη του Άννα Μόρτιμερ
Λαίδη Φιλίππη Μόρτιμερ (21 Νοεμβρίου 1375 - 26 Σεπτεμβρίου 1400). Παντρεύτηκε σε πρώτο γάμο τον Τζων Χέιστινγκς, 3ο κόμη του Πέμπροκ σε δεύτερο γάμο τον Ριχάρδο ΦίτςΆλαν 11ο κόμη του Αρουντέλ και απέκτησε έναν γιο που πέθανε νέος και σε τρίτο γάμο τον Σερ Τόμας Πόινινγκς του Μπέιζινγκ.
Εδμόνδος Μόρτιμερ (9 Νοεμβρίου 1376 - 13 Μαίου 1411). Παντρεύτηκε την Αικατερίνη Γκλύντυρ κόρη του Ογουάιν Γκλύντυρ, απέκτησε έναν γιο τον Λάιονελ που πέθανε νέος και τρεις κόρες που πέθαναν στον Πύργο του Λονδίνου μαζί με τη μητέρα τους.Douglas Richardson, Plantagenet Ancestry, pg 320, 570.

Παραπομπές


Πηγές
Archer, Thomas Andrew (1886). "Camoys, Thomas de". In Stephen, Leslie. Dictionary of National Biography. 8. London: Smith, Elder & Co. 
Tout, T. F. (1894). "Mortimer, Edmund de (1351-1381)". In Lee, Sidney. Dictionary of National Biography. 39. London: Smith, Elder & Co.

|-

Κατηγορία:Οικογένεια Μόρτιμερ
Κατηγορία:Κόμητες του Μαρς (1328)
Κατηγορία:Κόμητες του Άλστερ (1264)